ผู้นำที่เริ่มต้นจากการดิสรัปตัวเอง ไม่หยุดเรียนรู้ เปิดใจรับสิ่งใหม่ ทำจริงเห็นผล
ในช่วง 2-3 ปีที่ผ่านมา หลายธุรกิจในประเทศไทยต่างเร่งทรานส์ฟอร์มตนเอง เพื่อหนีจากเกม ดิจิตอล ดิสรัปชั่น ที่ถาโถมเข้ามาแบบไม่ทันตั้งตัว ความสะดวกสบายจากเทคโนโลยีส่งผลกระทบไปในวงกว้าง โดยเฉพาะภาคธุรกิจที่ไม่ปรับเปลี่ยนรูปแบบสินค้า หรือบริการของตัวเองให้ก้าวทันกระแส แต่การเปลี่ยนโฉมองค์กรไปสู่มิติใหม่ไม่ใช่เรื่องง่ายที่จะทำได้เพียงข้ามคืน ยิ่งกับองค์กรขนาดใหญ่ระดับหมื่นล้านแล้วนั้น สารพันปัญหาตั้งท่ารออยู่อย่างเลี่ยงไม่ได้ คำถามคือ แล้วเราจะทรานส์ฟอร์มองค์กรอย่างไรให้จับต้องได้และทำได้จริง,เอพี ไทยแลนด์, เป็นหนึ่งในตัวอย่างขององค์กรพัฒนาอสังหาริมทรัพย์ ขนาดใหญ่ที่ประสบความสำเร็จในการทรานส์ฟอร์มองค์กรไปสู่ผลงานจับต้องได้ทำได้จริง ภายใต้การนำของ ,อนุพงษ์ อัศวโภคิน, ซีอีโอวิสัยทัศน์ไกล ที่เริ่มต้นจากการดิสรัปตัวเอง ก่อนที่จะเดินหน้าเปลี่ยนแปลงองค์กรขนานใหญ่ พร้อมติดอาวุธให้พนักงานกว่า 2,000 คน เพื่อสู้ศึก ดิจิตอล ดิสรัปชั่น ที่มีทีท่าว่าจะรบยาว,จริงไหมคะ ดิจิตอล ดิสรัปชั่น จะทำลายทุกโมเดลธุรกิจ,เราได้ยินคำว่า, ดิจิตอล ดิสรัปชั่น, ครั้งแรก เมื่อปี 2559 ซึ่งจริงๆแล้วธุรกิจอสังหาฯยังไม่ได้รับผลกระทบโดยตรงเท่าธุรกิจอื่น แต่มองว่าไม่ช้าก็เร็ว เราก็ต้องทรานส์ฟอร์ม ถ้าเช่นนั้นเริ่มเสียแต่วันนี้เลยดีกว่า ทุกธุรกิจย่อมมี S-Curve ของตัวเอง ถ้ายังดำเนินธุรกิจด้วยโมเดลเดิมๆ สุดท้ายก็เจอกับทางตัน ซึ่งคู่แข่งที่น่ากลัวที่สุดไม่ใช่คนที่เราสู้กันซึ่งๆหน้า แต่คือ Unknown-Unknown Competitor ซึ่งหมายถึงคนที่อยู่ต่างธุรกิจที่เราไม่มีวันนึกถึงเลยว่าจะกระโดดเข้ามาทำสิ่งเดียวกับเรา,จะทรานส์ฟอร์มองค์กรยังไงเพื่อรับมือกับศึกครั้งนี้,สิ่งที่ทำได้ยากที่สุดในการเปลี่ยนแปลงองค์กร คือเรื่องของคน พูดได้เลยว่าการเปลี่ยน คน ใช้เวลามากสุด และคนที่เปลี่ยนยากสุดในเอพี ยอมรับเลยว่าคือตัวเอง Mindset หรือชุดความคิด เป็นสิ่งสำคัญ ถ้าเรายังยึดติดกับชุดความคิดเดิมๆ ทำงานด้วยวิธีเดิมๆ เพราะเชื่อว่าดีแล้ว ถูกต้องแล้ว หายนะมาเยือนแน่ ดังนั้นสิ่งแรกในการทรานส์ฟอร์มองค์กร คือเริ่มต้นจากการเปลี่ยนชุดความคิดของคนในองค์กรให้ทุกคนมองไปในภาพเดียวกัน และคนที่จะต้องเปลี่ยนคนแรกคือผู้นำ,จุดประกายไอเดียมาจากไหนให้ลุกขึ้นเปลี่ยนชุดความคิดใหม่หมด,ผมเริ่มต้นกระบวนการทรานส์ฟอร์ม โดยทดลองกับตัวเองก่อน ได้รับการโค้ชจาก ดร.เทอรี่ วอร์เนอร์ ผู้ก่อตั้งสถาบันอาร์บิงเกอร์ กับแนวคิด Outward Mindset ที่โด่งดังระดับโลก เขาบอกให้ผมเริ่มด้วยการเปลี่ยนที่ตัวเองก่อน โดยนำแนวคิด Outward Mindset มาประยุกต์ใช้กับการบริหารองค์กร แก่นของแนวคิดนี้คือ การสอนให้มองคนให้เป็นคน เข้าใจพื้นฐานความคิดที่นำมาสู่การกระทำ จากนั้นก็ปรับโครงสร้างองค์กรให้ทุกส่วนงานทำงานอิสระจากกัน ภายใต้ แนวคิด Independence Responsibility Leader คือการสร้างผู้นำที่มีอิสระทางความคิด ทุกวันนี้ถ้าใครถามว่าทำไมเราถึงโตสวนกระแส ผมตอบทันทีเลยว่า เพราะเรามีผู้นำรุ่นใหม่ที่มีหัวใจของความเป็น entrepreneur พวกเขาตัดสินใจทุกอย่างได้ ไม่ใช่ทำตามที่เจ้านายสั่ง ยกตัวอย่างสมัยก่อนลูกน้องจะเข้ามาปรึกษาเรื่องงานกับผมตลอด จริงๆแล้วพวกเขาไม่ต้องการคำปรึกษา แต่ต้องการให้ผมเป็นตรายางรับรองว่า สิ่งที่พวกเขาทำนั้น ผมรับทราบแล้ว หากเกิดความผิดพลาด ก็แปลว่าผมก็ยินยอมด้วย นั่นแปลว่า เราไม่ได้สร้างคนของเราให้เป็นผู้นำ แต่เป็นผู้ตามที่รู้วิธีป้องกันตัวเอง,นอกจากเรื่องคนแล้ว อะไรคือสิ่งที่ยากที่สุดในการทรานส์ฟอร์มองค์กร,นอกจากเรื่องการเปลี่ยนชุดความคิดของคนและการสร้างผู้นำแล้ว การสอนวิธีคิดในการสร้างนวัตกรรมใหม่ๆให้กับคนเอพี ก็เป็นอีกเรื่องที่เราให้ความสำคัญ เพราะโลกวันนี้มีเทคโนโลยีเกิดใหม่ตลอดเวลา การนำแนวคิด STANFORD DESIGN THINKING เข้ามาสอนคนเอพี ก็เพื่อสร้างกระบวนความคิดที่นำมาสู่การค้นพบ Unmet Needs หรือความต้องการซ่อนเร้นของลูกค้า แล้วนำมาสร้างสรรค์สินค้า หรือบริการใหม่ๆ ที่ตอบโจทย์ความต้องการแฝงที่ยังไม่มีในตลาด นอกจากนั้น เอพียังถือเป็นองค์กรแรกๆ ที่สร้างทีมสตาร์ตอัพขึ้นภายในองค์กร เพื่อสร้างนวัตกรรมดีไซน์ใหม่ๆ จะมีใครรู้จักลูกค้าและรูปแบบธุรกิจได้ดีเท่าคนของเราเอง ดังนั้น โมเดลการสร้างสตาร์ตอัพของเอพี จึงไม่ใช่การเอาเงินไปลงทุนข้างนอก แต่คือการสร้างจากคนข้างใน,สตาร์ตอัพสไตล์เอพีต้องเป็นคนแบบไหน,เราสร้างทีมสตาร์ตอัพภายในองค์กรของเรา ด้วยองค์ประกอบของทีมที่มีคน 3 ประเภท เรียกว่า BTX คือ Business คนที่มีมุมมองธุรกิจ รู้ว่าจะสร้างรายได้จากนวัตกรรมยังไง, Technique คนที่เข้าใจเทคโนโลยี เข้าใจเทคนิคต่างๆ และ Expert คนที่รู้ลึกและเข้าใจเรื่องนั้นๆเชิงลึก,ทุ่มเทไปเกินร้อยขนาดนี้ อะไรคือเป้าหมายสูงสุดของ เอพี ไทยแลนด์,จากการวิจัยร่วมกับมหาวิทยาลัยสแตนฟอร์ด ที่อเมริกา ส่งผลให้เมื่อต้นปีที่ผ่านมา เราได้ประกาศวิสัยทัศน์ AP WORLD เพื่อยกระดับรูปแบบการดำเนินธุรกิจให้มากกว่าธุรกิจพัฒนาอสังหาฯ ด้วยการปักธงที่จะเป็นองค์กรที่สร้าง คุณภาพชีวิตที่ดี ให้กับทุกคนในสังคม ผ่านการก่อตั้ง 3 ธุรกิจใหม่ เพื่อสร้างโอกาสใหม่ๆให้ธุรกิจ ได้แก่ 1) SEAC ดำเนินธุรกิจด้านการศึกษา เราเล็งเห็นว่าปัญหาของตลาดแรงงานในขณะนี้ ไม่ใช่เรื่องเทคโนโลยี แต่เป็นเพราะทักษะความรู้ไม่สอดคล้องกับทักษะที่อุตสาหกรรมต้องการ ดังนั้น เราทุกคนต่างต้องพร้อมที่จะ reskill หรือสร้างทักษะใหม่ๆให้ตัวเราเอง เพราะทักษะเดิมๆที่มีอาจไม่สอดคล้องกับรูปแบบธุรกิจอีกต่อไป 2) CLAYMORE บริษัททำหน้าที่คิดค้นและสร้างสรรค์นวัตกรรมสินค้าและบริการใหม่ๆ ที่ตอบโจทย์ความต้องการแฝงของคนในวันนี้ เราได้เปิดตัว 2 นวัตกรรมบริการให้ลูกค้าใช้บริการแล้ว ได้แก่ KATSAN ทำหน้าที่ผู้คุ้มกันส่วนตัวอัจฉริยะ (Personal Guardian) ตลอด 24 ชั่วโมง และ HOMEWISER เป็นผู้เชี่ยวชาญประจำบ้าน ด้วยแนวคิดการบำรุงรักษาเชิงป้องกัน และยังมีอีกหลายนวัตกรรมที่อยู่ระหว่างการพัฒนา และ 3) VARRI เป็นบริษัทที่ทำหน้าที่สร้างแพลตฟอร์มและอีโคซิสเต็ม เราได้เปิดตัว SMART WORLD ดิจิตอลแพลตฟอร์ม เพื่อช่วยยกระดับการ . ใช้ชีวิตประจำวันของลูกบ้านให้มีความคล่องตัวยิ่งขึ้น,จนถึงวินาทีนี้พอใจกับความสำเร็จแล้วหรือยัง,เรายินดีกับความสำเร็จได้ แต่ต้องไม่ยึดติด หรือหลงไปกับมันและจงก้าวต่อไป เพราะรูปแบบและการดำเนินธุรกิจทุกวันนี้เปลี่ยนไปแบบพลิกฝ่ามือ ฉะนั้น คำว่า Best Practice จึงอาจไม่ใช่สิ่งที่เข้ากับยุคนี้เท่าไหร่,ช่วยแชร์เคล็ดลับของสุดยอดผู้นำในยุคดิสรัปชั่นหน่อยค่ะ,โลกปัจจุบัน ถ้าเปรียบข้อมูลข่าวสาร หรือเทคโนโลยีเป็นน้ำ เราจะเห็นว่าทะลักเข้ามาทุกด้าน การที่เราจะต่อกรกับเกมนี้ได้ ผมว่าผู้นำต้องทำตัวเป็นฟองน้ำซึมซับสิ่งที่เข้ามาให้มากที่สุด ต้องตั้งคำถามแบบ 5 WHY คือถามทำไม 5 รอบ เพื่อให้เข้าใจในสิ่งนั้นจริงๆ จากนั้นจับแมตชิ่งเข้ากับธุรกิจของตัวเองให้ไว นอกจากนี้ ผู้นำต้อง Flexible พร้อมปรับเปลี่ยนตลอดเวลา แผนงานวันนี้ต้องปรับวันต่อวัน เพราะทุกอย่างเปลี่ยนเร็วมาก สำคัญที่สุดคือ ผู้นำยุคดิสรัปชั่นต้องรู้จัก Dedication & Monitoring คือกระจายอำนาจเป็น ภายใต้การมอนิเตอร์ที่กำหนดให้ทุกคนไปในทิศทางเดียวกัน ต้องเป็นแค่คนนั่งดู ไม่ใช่ลงไปทำเองทุกอย่าง,ถามจริงๆนะคะ มีทางเลือกทางรอดสำหรับทุกคนไหม,ถ้าอยากรอดในยุคดิสรัปชั่น ทุกคนต้อง Reskill & Upskill ตัวเองตลอดเวลา ความรู้ในวันนี้มันสั้นมาก เด็กที่เรียนจบมาวันนี้ ความรู้ล้าสมัยไปแล้ว คนเก่งในวันนี้ คือคนที่รู้จักเปิดใจเรียนรู้สิ่งใหม่ๆตลอดเวลา โลกวันนี้ไม่มีคนเก่ง มีแค่คน รู้ กับ ไม่รู้.,ทีมข่าวหน้าสตรี
เอพี ไทยแลนด์ เป็นหนึ่งในตัวอย่างขององค์กรพัฒนาอสังหาริมทรัพย์ ขนาดใหญ่ที่ประสบความสำเร็จในการทรานส์ฟอร์มองค์กรไปสู่ผลงานจับต้องได้ทำได้จริง 
อนุพงษ์ อัศวโภคิน,ทีมข่าวหน้าสตรี,เอพี ไทยแลนด์,ดิจิตอล ดิสรัปชั่น,อสังหาริมทรัพย์